צפרו

צפרו (בערבית: صفرو, בברברית: ⵚⴻⴼⵕⵓ) היא עיר במרכז מרוקו עשרים ושמונה קילומטרים דרומית-מזרחית לעיר הגדולה פאס, השוכנת למרגלות הרי האטלס התיכונים בקצה עמק הסייס על שתי גדותיו של נחל אגאי. לפי מפקד האוכלוסין משנת 2014 מתגוררים בעיר 79,887 תושבים. בעבר שכנה בעיר קהילה יהודית חשובה, שבשיאה היוותה קרוב למחצית מתושבי העיר, ובין מנהגיה נמנו רבנים חשובים. הודות לכך העיר נקראה גם "ירושלים של מרוקו". העיר מכונה בערבית حديقة المغرب 'הגן של מרוקו' אודות לצמחייה המגוונת ולשפע המים בעיר ובסביבותיה. מאז 1919 מתקיים מדי שנה בעיר פסטיבל הדובדבנים. הפסטיבל מתקיים בחודש יוני במקביל לסיומה של עונת אסיף הדובדבנים ונמשך שלושה ימים. העיר צפרו נוסדה בסביבות המאה השבעית לספירה והיא עתיקה יותר מהעיר פאס. נחל אגאי החוצה את העיר במרכזה מצפונה לדרומה עלה על גדותיו מספר פעמים וגרם לשיטפון לאבדות רבות בנפש וברכוש. ב-17 במאי 1890 (כ"ז באייר תר"ן) בליל שבת בעוד תושבי העיר היהודים מסבים לסעודת השבת עלה הנחל על גדותיו והרג עשרות רבות מתושבי העיר, בהם 49 מבני ובנות הקהילה היהודית בעיר, ביניהם היו גם ילדים ונשים ובני משפחה שנספו יחד באסון. בשנת 1950 בעיצומו של חג הסוכות שוב פקד את העיר שיטפון ואף הוא גרם לאבידות קשות: הקהילה היהודית שיכלה 21 נפש, מהם 14 ילדים 6 נשים וגבר אחד. השיטפון אף גרם לנזק גדול מאוד לרכוש, 286 משפחות ו-1450 איש מצאו את עצמם ללא קורת גג. בעבר שכנה בעיר קהילה יהודית חשובה, שבשיאה היוותה קרוב למחצית מתושבי העיר. בין מנהיגי הקהילה לאורך תולדותיה נמנו מלומדים רבניים גדולים, בהם החכם הראשון שכיהן ברבנות בצפרו הידוע לנו הוא רבי דוד אראגיל, שנפטר לפני כ־390 שנה, הגאון רבי משה בן חמו, רבי עמור אביטבול והפוסק, המשורר ואיש האשכולות ר' רפאל משה אלבז הדיין הרב אלישע אפריאט ועוד. בין יוצאיה ניתן למנות את זקן רבני יהדות מרוקו הרב יהושע מאמאן (מחבר "עמק יהושע", שו"ת על השו"ע), הרב דוד עובדיה (שחיבר מונוגרפיה בת חמישה כרכים על תולדות קהילת יהודי צפרו), ההיסטוריון דוד אסולין (חבר הסנאט, שהפיק סרט אודות קהילת צפרו לערוץ Arté), פרופ' גבריאל בן-שמחון שחיבר מחזות אודות הקהילה, הרב אבא אלבז והרב יעקב סודרי. דוד עובדיה, דברי ימי היהודים בק"ק צפרו במערב הפנימי (מארוקו), 5 כרכים, ירושלים, מכון לחקר תולדות קהילות יהודי מארוקו, תשל"ה-תשנ"ב דניאלה ויצחק מלר, מיתרי ספרו, יצחק מלר - סיפורים, דניאלה מלר - ציורים, עמדה, 2019 שלום פוני כלפון, שערי ספרו: סיפורים, הוצאת כרמל, 1988. Norman A. Stillman. The Language and Culture of the Jews of Sefrou, Morocco: An Ethnolinguistic Study, Manchester: Manchester University Press, 1988. מדיה וקבצים בנושא צפרו בוויקישיתוף תיעוד מורשת, מנהגים והנצחת יהודי העיר ממרוקו באתר קהילת צפרו קישור אל דף ההנצחה של רבני צפרו באתר הקהילה קישור אל דף ההנצחה של בני הקהילה באתר צפרו קישור אל דף ההנצחה של בנות הקהילה באתר צפרו קישור אל דף ההנצחה של בני הקהילה שנפלו במערכות ישראל צפרו (מרוקו), דף שער בספרייה הלאומית מידע על העיר צפרו באתר 'מידע לדרך' Maaroufi, Youssef. "Recensement général de la population et de l'habitat 2004". Site institutionnel du Haut-Commissariat au Plan du Royaume du Maroc. נבדק ב-21 באוקטובר 2016. {{cite web}}: (עזרה) "المغرب: مهرجان صفرو يحتفي بجمال الطبيعة والبشر". 2008-06-16. נבדק ב-2023-05-14. "حديقة المغرب".. صفرو عاصمة الماء والخضرة والكرز, www.aljazeera.net (בערבית) מתוך תיאורו של הרב ישמ"ח עובדיה המובא בספר 'תולדות רבני עיר צפרו' לרבי דוד עובדיה, באתר קהילת יהודי צפרו מתולדות העיר צפרו-פרק שישה עשר רבי דוד עובדיה - השנים תרע"ט - השיטפון-ערב סוכות תשי"א – 25/09/50, באתר מורשת יהדות מרוקו, ‏2020-01-08